Elin Toona

**Elin Toona** (kodanikunimega **Elin-Kai Toona Gottschalk**; sündinud 12. juulil 1937 Tallinnas) on eesti kirjanik. 

## Elukäik
Elin Toona sündis näitleja ja lavastaja Enn Toona ja näitleja Liki Toona peres. Ta veetis lapsepõlve vanaema juures Haapsalus. 1944. aastal põgenes ta koos ema ja vanaemaga Saksamaale, õppis põgenikelaagris eesti algkoolis.  

1947. aastal asus elama Suurbritanniasse. Elas algul Leedsis. Õppis Londonis lastekodukoolis, Pitmansi kolledžis ja teatrikoolis. Töötas Londonis kudumisvabrikus, oli büroosekretär ja televisiooninäitleja.  

Ta on elanud ka Singapuris ja Bahamal, alates 1970. aastast elas peamiselt Ameerika Ühendriikides Floridas. 

2021. aasta kevadel täitis Elin Toona oma ammuse unistuse ja kolis tagasi kodumaale Eestisse. Ta elab nüüd oma sünnilinna Haapsalu lähedal Taeblas.

## Looming
Elin Toona on kirjutanud romaane, avaldanud luulet, lühiproosat ja artikleid nii eesti kui ka inglise keeles. Ta on kirjutanud ka oma vanaisast Ernst Ennost ja vanaemast Ella Ennost. 

## Teosed

* "Puuingel" (1964)
* "Tont teab. Novelle" (üks autoritest, 1968)
* "Lotukata" (1969)
* "Sipelgas sinise kausi all" (1974)
* "In Search of Coffee Mountains" ("Lotukata" autori vabas tõlkes, 1977)
* "Kaleviküla viimne tütar" (1988)
* "Kolm valget tuvi" (1992)
* "Rõõm teeb taeva taga tuld. Ernst Enno" (2000)
* "Ella" (2008)
* "Into Exile. A Life Story of War and Peace" (2013)
* "Kolmteist Eesti kirja" (üks autoritest, 2016)
* "Pagulusse. Lugu elust, sõjast ja rahust" (tõlkija Kersti Unt, 2017, uus trükk 2022)
* "Mihkel, muuseas. Lugu läbikatsumata eludest" (2018)

## Tunnustus

* 1966 – Henrik Visnapuu preemia ("Puuingel")
* 2004 – Valgetähe V klassi teenetemärk
* 2013 – The Economist valis teose "Pagulusse" selle aasta parimate raamatute hulka
* 2017 – Eesti Kultuurkapitali kirjanduse sihtkapitali aastaauhind ("Pagulusse. Lugu elust, sõjast ja rahust")
* 2022 – Henrik Visnapuu kirjandusauhind (Eesti Rahvuskomitee Ühendriikides)
* 2025 – Eesti Kultuurkapitali elutööpreemia

## Viited

## Kirjandus

* "Mismaalased inglid tavaliselt on? Intervjuu Elin Toonaga" – Mana 1965, nr 4 (28), lk 20–23
* Ants Oras, "Lotukata" – Tulimuld 1970, nr 1, lk 49–50; ka Ants Orase raamatus "Kriitiku külaskäik", Tartu 2009
* "Kuidas kirjanikud kirjutavad. Elin Toona" – Tulimuld 1986, nr 1 ja kogumikus "Kuidas kirjanikud kirjutavad", Lund 1992, lk 107–109
* Ene Veiper, "Esimest korda lapsepõlvemaal. Intervjuu Elin Toonaga" – Reede 8. juuni 1990, nr 23
* Intervjuu – Kultuur ja Elu 1990, nr 7
* Anu Saluäär, "Mitu seppa peavad seda parandama" (romaani "Kolm valget tuvi" arvustus) – Looming 1993, nr 6, lk 844–845
* Elin Toona, "Sünniaasta 1937" – koguteoses "Eesti rahva elulood", 2. osa, Tallinn 2000, lk 243–255 
* Sirje Olesk, "Ajalik elu ja igavene vaim" (raamatu "Rõõm teeb taeva taga tuld. Ernst Enno" arvustus) – Looming 2001, nr 1, lk 152–154
* Ülo Tonts, "Lapselaps kõneleb vanaisast" (raamatu "Rõõm teeb taeva taga tuld. Ernst Enno" arvustus) – Keel ja Kirjandus 2001, nr 1, lk 59–60
* Helga Nõu, "Elin, Elin! 40 aastat kirjavahetust Elin Toonaga" – Looming 2007, nr 7, lk 1053–72 ja nr 8, lk 1206–27 
* "Eesti kirjandus paguluses XX sajandil". Tallinn 2008, lk 234–237 ja bibliograafia lk 249–250, ülevaate autor Rutt Hinrikus

## Välislingid

* "Lotukata" tutvustus – Postimees/Extra 13. jaanuar 1996
* Rutt Hinrikus, ""Lotukata" täiskasvanute maailmas" – Postimees 23. jaanuar 1996
* Ülo Tonts, "Vanaisa ja lapselaps" – Videvik    
* AR-GI (= Arvo Mägi), "Ernst Enno teekond eneseleidmiseni" (raamatu "Rõõm teeb taeva taga tuld. Ernst Enno" arvustus) – Eesti Päevaleht (Stockholm) 24. august 2000, nr 33, lk 5
* Aivar Kull, "Ernst Enno taassünd elulooraamatuna" (raamatu "Rõõm teeb taeva taga tuld. Ernst Enno" arvustus) – Tartu Postimees 7. november 2000; ilmunud ka A. Kulli raamatus "Kulli pilk", Tartu 2005, lk 404–405
* Ingrid Paju, "Rõõm teeb taeva taga tuld: tütretütre raamat Ernst Ennost" – Teataja (Stockholm) 17. veebruar 2001, nr 2, lk 4–5
* Maarja Hollo, "Eksiilkogukond ja pagulane" – Keel ja Kirjandus 2005, nr 1, lk 60–67 (pikemalt romaanist "Sipelgas sinise kausi all" lk 63–64) 
* Imbi Jeletsky, "Vanaema Ella lugu" – Videvik 12. märts 2009, lk 4
* Janika Kronberg, "Rohkem kui vanaemast" (raamatu "Ella" arvustus) – Looming 2009, nr 9, lk 1293–96